Document ID: 32007R1139

UREDBA KOMISIJE (ES) št. 1139/2007
z dne 1. oktobra 2007
o izdaji dovoljenja za L-arginin kot krmnega dodatka
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za odobritev takih dovoljenj.
(2)
Predložen je bil zahtevek za dovoljenje za L-arginin kot aminokisline.
(3)
Ker je bil zahtevek za dovoljenje predložen pred datumom začetka uporabe Uredbe (ES) št. 1831/2003, je bil predložen v skladu z Direktivo Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali (2). Od 18. oktobra 2004 spadajo aminokisline, njihove soli in analogi v področje uporabe Uredbe (ES) št. 1831/2003. Zahtevek je zato treba obravnavati kot zahtevek v skladu s členom 7 Uredbe (ES) št. 1831/2003.
(4)
Zaradi izpolnjevanja zahtev iz člena 7 Uredbe (ES) št. 1831/2003 so bile predložene dodatne informacije v podporo zahtevku.
(5)
Zahtevek zadeva dovoljenje za uvrstitev L-arginin, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, kot krmnega dodatka za vse živalske vrste.
(6)
Evropska agencija za varnost hrane (Agencija) je v svojih mnenjih z dne 17. aprila 2007 navedla (3), da L-arginin nima škodljivega vpliva na zdravje živali in ljudi ali na okolje. Poleg tega je ugotovila, da L-arginin ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. Meni, da ni potrebe po posebnih zahtevah v zvezi s poprodajnim nadzorom. Referenčni laboratorij Skupnosti, ustanovljen z Uredbo (ES) št. 1831/2003, je Agenciji predložil poročilo o metodi analize krmnega dodatka. Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek iz Priloge, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovoli kot dodatek v prehrani živali v skladu s pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. oktobra 2007

Labels: 0
17
6